Държавен вестник, бр. 13, 2000 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й 13
МИНИСТЕРСКИ СЪВЕТ
ПОСТАНОВЛЕНИЕ № 270
ОТ 30 ДЕКЕМВРИ 1999 Г.
за преобразуване на Българската служба за
акредитация към Комитета по стандартизация
и метрология в Изпълнителна агенция “Бъл-
гарска служба за акредитация” и за приемане
на Устройствен правилник на Изпълнителна-
та агенция “Българска служба за акредитация”
МИНИСТЕРСКИЯТ СЪВЕТ
П О С Т А Н О В И :
Чл. 1. Преобразува Българската служба за
акредитация към Комитета по стандартизация
и метрология в Изпълнителна агенция “Бъл-
гарска служба за акредитация” към министъра
на икономиката.
Чл. 2. Активите, пасивите и архивът, как-
то и другите права и задължения на Българ-
ската служба за акредитация преминават към
Изпълнителната агенция “Българска служба
за акредитация”.
Чл. 3. Трудовите правоотношения на работ-
ниците и служителите от Българската служба
за акредитация се уреждат по реда на чл. 123 от
Кодекса на труда.
Чл. 4. Приема Устройствен правилник на
Изпълнителната агенция “Българска служба за
акредитация” съгласно приложението.
Чл. 5. (1) Към изпълнителния директор на
Изпълнителна агенция “Българска служба за
акредитация” се създава Съвет по акредитация
от 21 членове. Членовете на съвета не получа-
ват възнаграждение за участие в работата му.
(2) Съветът по акредитация се състои от по
един представител на: Министерството на ико-
номиката, Министерството на околната среда и
водите, Министерството на вътрешните работи,
Министерството на отбраната, Министерството
на здравеопазването, Министерството на земеде-
лието и горите, Министерството на транспорта и
съобщенията, Министерството на труда и соци-
алната политика и на Министерството на регио-
налното развитие и благоустройството, опреде-
лени от съответния министър, двама представи-
тели на висши училища, определени от Съвета на
ректорите на висшите училища, трима предста-
вители на акредитирани лаборатории, определе-
ни от сдружение “БУЛЛАБ”, двама представите-
ли на сдружение “Клуб 9000” и по един предста-
вител на Българската академия на науките, Бъл-
гарската стопанска камара, Българската търгов-
ско-промишлена палата, Съюза на специалисти-
те по качество в България и на Асоциацията на
българските застрахователи.
(3) Съветът по акредитация анализира изис-
кванията и процедурите за акредитация и над-
зор и прави предложения до изпълнителния
директор на агенция “Българска служба за акре-
дитация” за тяхното изменение и допълнение.
(4) Съветът по акредитация се ръководи от
председател, подпомаган от заместник-предсе-
дател, които се избират от членовете на съвета.
(5) Изпълнителният директор на агенция “Бъл-
гарска служба за акредитация” по предложение
на председателя на съвета приема правилник за
работата му, определя дневния ред на заседания-
та и свиква Съвета по акредитация.
(6) Съветът по акредитация заседава най-
малко веднъж на 6 месеца.
Преходни и заключителни разпоредби
§ 1. Отменя се Постановление № 228 на
Министерския съвет от 1998 г. за създаване
на Българска служба за акредитация към Ко-
митета по стандартизация и метрология (ДВ,
бр. 123 от 1998 г.).
§ 2. В Постановление № 197 на Министер-
ския съвет от 1999 г. за приемане на Устройст-
вен правилник на Министерството на промиш-
леността (ДВ, бр. 97 от 1999 г.) се правят след-
ните допълнения:
1. В чл. 4, ал. 2 се създава т. 9:
“9. Изпълнителната агенция “Българска
служба за акредитация”—София.”
2. В приложение № 2 към чл. 4, ал. 3 се съз-
дава т. 9:
“9. Изпълнителна агенция “Българска служ-
ба за акредитация” 21.”
§ 3. Постановлението се приема на основа-
ние § 4 от Закона за администрацията.
Министър-председател: Иван Костов
Главен секретар на Министерския съвет:
Елиана Масева
Приложение
към чл. 4
УСТРОЙСТВЕН ПРАВИЛНИК
на Изпълнителната агенция “Българска
служба за акредитация”
Раздел I
Общи положения
Чл. 1. (1) С правилника се определят струк-
турата, организацията на работа, функциите и
числеността на персонала на Изпълнителната
агенция “Българска служба за акредитация”
(ИА “БСА”).
(2) Изпълнителната агенция “Българска
служба за акредитация” е национален орган по
акредитация на:
1. лаборатории за изпитване и/или калиб-
риране;
2. юридически лица (органи) по сертифика-
ция на продукти, на системи по качеството, на
системи за управление на околната среда и на
персонал;
3. юридически лица (органи), които извър-
шват контрол, съгласно изискванията на
БДС EN 45004.
Чл. 2. Изпълнителната агенция “Българска
служба за акредитация” е юридическо лице със
седалище София.